**Какво става ако не сменяте масления филтър?**

Конструкцията на масления филтър има специален байпасен клапан, за да предотвратява недостига на масло в двигателя. Той се отваря, когато палите студен двигател, в случай на висок вискозитет на маслото, екстремно високо налягане в смазващата система или когато филтриращият елемент е задръстен и производителността му е значително понижена. Ако не сте сменяли масления филтър дълго време,замърсено масло постоянно ще се подава на двигателя. Това води до повишено формиране на сажди и утайки по частите на двигателя,задръстване на маслените канали и бързо износване на бутално-цилиндровата група.


